el el el el el el el el el el el el el el el el el el el el el el el el el el el el el el el nl el el el nl el fr el nl el it el fr el fr el fr el nl el nl el nl el nl el nl el fr el el el en nl el nl el it el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el en el el el el el el el el el el el el el
Ο Λάζαρος Παπαδόπουλος (ρωσ. Лaзapb ФëдopoBич ПoпaHдoпyлo, Λάζαρ Φιόντοροβιτς Ποπαντόπουλο, γενν. 3 Ιουνίου 1980, Κρασνοντάρ), είναι Έλληνας πρώην διεθνής καλαθοσφαιριστής, ο οποίος αγωνιζόταν ως σέντερ. Οι κινήσεις του στο ποστ, με την χαρακτηριστική του κίνηση, ''το χουκ'', τον καθιέρωσαν ως έναν από τους σημαντικότερους ψηλούς στο ελληνικό μπάσκετ.
Γεννήθηκε στις 3 Ιουνίου του 1980 στο Κρασνοντάρ της ΕΣΣΔ. Ξεκίνησε να παίζει μπάσκετ από τον Αθλητικό Όμιλο Σταυρούπολης. Έγινε γνωστός από τις εμφανίσεις του με τον Ηρακλή στον οποίο μετεγγράφηκε σε ηλικία 16 ετών.
To 2001 μετακινείται στον Παναθηναϊκό και το 2002 κερδίζει την Ευρωλίγκα. Στον τελικό της Μπολόνια απέναντι στη Βίρτους ήταν ένας από τους πρωταγωνιστές και η μεγάλη έκπληξη καθώς κανείς δεν υπολόγιζε ότι θα άλλαζε την πορεία του αγώνα, πετυχαίνοντας 9 πόντους. Με τους πράσινους κέρδισε επίσης το νταμπλ της περιόδου 2002-03.
Στη συνέχεια όμως δεν κατάφερε να καταξιωθεί στον Παναθηναϊκό και επέστρεψε στον Ηρακλή το 2003. Ακολούθησε μια τριετία στη Ντιναμό Μόσχας κατά την οποία αναγεννήθηκε και σε συνεργασία με τον Αντώνη Φώτση κατέκτησε το ULEB Cup το 2006 απέναντι στον Άρη.
Το 2012 παίρνει μεταγραφή στον Ολυμπιακό[3] και κερδίζει την Ευρωλίγκα και το Πρωτάθλημα Ελλάδος. Τη σαιζόν 2012-2013 αγωνίστηκε με τον ΠΑΟΚ.[4] Στις 6 Φεβρουαρίου 2014, υπέγραψε συμβόλαιο συνεργασίας με την ισπανική Γκραν Κανάρια, με τη φανέλα της οποίας έπαιξε μόνο σε έναν αγώνα.[5]
Στης 28 Δεκεμβρίου 2019, το ΔΑΚ Σταυρούπολης στην Άνω Ηλιούπολη, μετονομάστηκε σε "Λάζαρος Παπαδόπουλος" προς τιμήν του πρώην διεθνούς μπασκετμπολίστα.[6]
Το 1996 κλήθηκε για πρώτη φορά στην Εθνική Παίδων. Υπήρξε βασικό στέλεχος της Εθνικής στις επιτυχίες της κατάκτησης του χρυσού μεταλλίου στο Ευρωμπάσκετ του 2005 στο Βελιγράδι και στο αργυρό μετάλλιο του Μουντομπάσκετ της Ιαπωνίας το 2006. Επίσης ήταν παρών στους Ολυμπιακούς Αγώνες της Αθήνας το 2004 όπου η ομάδα κατέκτησε την πέμπτη θέση, καθώς και στα Ευρωμπάσκετ 2001 και 2007.
Σταμάτησε από την Εθνική με προσωπική του απόφαση στις 2 Ιουνίου 2008. Με το εθνόσημο έπαιξε σε 103 αγώνες σκοράροντας 847 πόντους (μ.ο: 8.22).
Χάλκινο μετάλλιο στο Ευρωπαϊκό Πρωτάθλημα Εφήβων 1998
Χρυσό μετάλλιο στο Ευρωμπάσκετ 2005
Αργυρό μετάλλιο στο Παγκόσμιο Πρωτάθλημα του 2006
Χρυσό μετάλλιο στο 2006 Stanković Continental Champions' Cup
5x Τουρνουά Ακρόπολις: (2000, 2003, 2005, 2006, 2007
6x Έλληνας All-Star: (2001, 2002, 2003, 2004, 2010, 2013)
Καλύτερη πεντάδα στο Ελληνικό Πρωτάθλημα: (2004)
2x Πρώτος στα ριμπάουντ στο Ελληνικό Πρωτάθλημα: (2004, 2013)
MVP της αγωνιστικής στην Ευρωλίγκα: (8η αγωνιστική 2006/07)
MVP του μήνα στην Ευρωλίγκα: (Ιανουάριος 2007)
Δεύτερη Καλύτερη Πεντάδα στην Ευρωλίγκα: (2007)
Τον Ιούνιο του 2008 ο Παπαδόπουλος ανέλαβε τα καθήκοντα του Προέδρου του Πανελλήνιου Συνδέσμου Αμειβομένων Καλαθοσφαιριστών (Π.Σ.Α.Κ.).[7] Η θητεία του έληξε το Νοέμβριο του 2011.[8]
Σήμερα ασχολείται με καινοτόμες επιχειρήσεις, έχει ιδρύσει 3 startups και το ένα από αυτά λέγεται Athlenda.[9]
Ο Λάζαρος Παπαδόπουλος παντρεύτηκε τον Αύγουστο του 2002 και έχει δυο κόρες.
↑ «Υπέγραψε στη Ρεάλ Μαδρίτης ο Λάζαρος Παπαδόπουλος». www.makthes.gr. Ανακτήθηκε στις 22 Φεβρουαρίου 2020.
↑ Ιστοσελίδα ΚΑΕ ΠΑΟΚ: Η παρουσίαση του Λάζαρου Παπαδόπουλου
↑ in.gr (21 Αυγούστου 2011). «Έδωσαν τα χέρια Ολυμπιακός και Λάζαρος Παπαδόπουλος». in.gr. Ανακτήθηκε στις 22 Φεβρουαρίου 2020.
↑ «Επέστρεψε στον ΠΑΟΚ ο «Λάζος»». a-sports.gr. Ανακτήθηκε στις 22 Φεβρουαρίου 2020.
↑ «Μπάσκετ: Στη Γκραν Κανάρια ο Λάζαρος Παπαδόπουλος | naftemporiki.gr». www.naftemporiki.gr. 2 Οκτωβρίου 2014. Ανακτήθηκε στις 22 Φεβρουαρίου 2020.
↑ «Μετονομάζεται σε «Λάζαρος Παπαδόπουλος» το ΔΑΚ Σταυρούπολης!». www.gazzetta.gr. Ανακτήθηκε στις 22 Φεβρουαρίου 2020.
↑ «Μπάσκετ-ΠΣΑΚ-νέος πρόεδρος ο Λάζαρος Παπαδόπουλος»[νεκρός σύνδεσμος], άρθρο στον ιστότοπο news.pathfinder.gr, 17 Ιουνίου 2008.
↑ «Νέος πρόεδρος του ΠΣΑΚ ο Μανώλης»[νεκρός σύνδεσμος], άρθρο στον ιστότοπο BasketNet.gr, 10 Νοεμβρίου 2011.
↑ «Από το παρκέ στις startups: Ο Λάζαρος Παπαδόπουλος μας συστήνει το athlenda». Fortunegreece.com (στα Αγγλικά). 4 Οκτωβρίου 2016. Ανακτήθηκε στις 22 Φεβρουαρίου 2020.
Τα Wikimedia Commons έχουν πολυμέσα σχετικά με το θέμα
Λάζαρος Παπαδόπουλος, επίσημος ιστότοπος.
Λάζαρος Παπαδόπουλος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
Lazaros Papadopoulos, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
(Αγγλικά) Λάζαρος Παπαδόπουλος, στατιστικά στην επίσημη ιστοσελίδα του Ευρωπαϊκού Πρωταθλήματος Καλαθοσφαίρισης 2007.
Αυτό το λήμμα που σχετίζεται με τη βιογραφία μιας προσωπικότητας από το χώρο της ελληνικής καλαθοσφαίρισης χρειάζεται επέκταση. Βοηθήστε τη Βικιπαίδεια επεκτείνοντάς το!.